open-index/open-wikipedia-markdown huggingface dataset:
איסמעיל קאדרה

**איסמעיל קָאדָרֶה** (באלבנית: **Ismail Kadare**; 28 בינואר 1936 – 1 ביולי 2024) היה סופר ומשורר אלבני, הזוכה הראשון בפרס מאן בוקר הבינלאומי ב-2005.

## ביוגרפיה
קאדרה נולד בעיר ג'ירוקסטרה שבאלבניה, למד באוניברסיטת טירנה ובמכון מקס גורקי לספרות במוסקבה, ממנו גורש לאחר ניתוק הקשרים בין אלבניה לברית המועצות.

## קריירה
את דרכו הספרותית החל בפרסום ספרי שירה, ב-1961 פרסם את הרומן הראשון שלו "גנרל צבא המתים" (Gjenerali i ushtrisë së vdekur), שגיבורו הוא גנרל איטלקי שנשלח יחד עם כומר לאלבניה לאתר את מקום קבורתם של חיילי הצבא האיטלקי שנפלו במלחמת העולם השנייה, ספר זה עובד לסרט קולנוע שיצא ב-1983 בכיכובו של מרצ'לו מסטרויאני. מאז חיבר עוד למעלה מ-40 רומנים, נובלות וקובצי סיפורים קצרים.

בכתביו מתח ביקורת על המשטר הסטאליניסטי במדינתו ובעקבות כך הוטלו עליו מגבלות צנזורה, וחלק מכתביו הוחרמו, לאחר שפרסם ב-1975 פואמה סאטירית פוליטית, נאסר עליו לפרסם בשלוש השנים הבאות. ב-1981 יצא ספרו "ארמון החלומות" (Nënpunësi i pallatit të ëndrrave), אלגוריה ביקורתית על המשטר הטוטאליטרי, שמתרחשת בתקופת האימפריה העות'מאנית ומייד נאסר להפצה על ידי השלטונות.

## חיים אישיים
ב-1990 עזב לצרפת בה זכה למקלט מדיני, הוא חזר למולדתו ב-1999.

נפטר ב-1 ביולי 2024.

## פרסים והוקרות בולטים
*אות לגיון הכבוד בדרגת קצין
*עמית זר באקדמיה הצרפתית למוסר ומדע המדינה - 1996
*פרס מאן בוקר הבינלאומי - 2005
*פרס נסיך אסטוריאס - 2009
*פרס ירושלים - 2015
*פרס נוישטדט הבינלאומי לספרות - 2020

## ספריו שתורגמו לעברית
***גנרל צבא המתים**, תורגם מצרפתית בידי דניאלה יבזורי, ספרית פועלים, 1987
***השנה השחורה. מצעד הכלולות קפא בקרח**, תורגם מצרפתית בידי אביטל ענבר, ספרית מעריב, 1991
***הפירמידה**, תורגם מאלבנית בידי רמי סערי, הוצאת כרמל, 2000
***היורש**, תורגם מצרפתית בידי חגית בת-עדה, הוצאת כתר, 2008
***[[אפריל שבור]]**, תורגם מאלבנית בידי רמי סערי, הוצאת כתר, 2010
***התאונה**, תורגם מאלבנית בידי רמי סערי, הוצאת כתר, 2012

## קישורים חיצוניים

* 
* ביוגרפיה באתר פסטיבל הספרים של ברלין
* ביוגרפיה באתר פרסי נסיך אסטוריאס
* 
* 
* 
* 
* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סופרים אלבנים
קטגוריה:משוררים אלבנים
קטגוריה:מחזאים אלבנים
קטגוריה:פוליטיקאים אלבנים
קטגוריה:מעוטרי אות לגיון הכבוד
קטגוריה:זוכי פרס ירושלים
קטגוריה:זוכי פרס בוקר הבין-לאומי
קטגוריה:זוכי פרס נסיך אסטוריאס לספרות
קטגוריה:זוכי פרס הים התיכון
קטגוריה:ילידי 1936
קטגוריה:אלבנים שנפטרו ב-2024
ג'יה

**ג'יה** (באנגלית: **Gia**) הוא סרט משנת 1998 המבוסס על חייה של הדוגמנית ג'יה קרנג'י.
אשר בוים על ידי מייקל כריסטופר.
בכיכובם של אנג'לינה ג'ולי, מרסדס רוהל, פיי דאנאוויי ואליזבת מיטשל.

## עלילה

ג'יה קרנג'י היא ילידת פילדלפיה שעוברת לניו יורק כדי להפוך לדוגמנית. היא תופסת את תשומת הלב של הסוכנת ווילאמינה קופר. היופי של ג'יה והגישה שלה עזרו לה במהירות לעלות בתעשיית הדוגמנות, אך הבדידות והעקשנות שלה הניעו אותה לשימוש בסמים כמו קוקאין. היא ניהלה רומן עם לינדה, מאפרת אמנים. בעת שלינדה מתחילה לדאוג לבעיית הסמים של ג'יה ומציבה לה אולטימטום, ג'יה בוחרת בסמים. לאחר כישלון הניסיון של ג'יה לתקן את מערכת היחסים שלה עם לינדה ואמה, היא מתחילה להשתמש בהרואין. לאחר ניסיונות גמילה רבים היא מצליחה להיגמל מהסם, היא נדבקה באיידס בשל זיהום שקיבלה ממחט מזרק משומשת. בשנת 1986 נפטרה ג'יה ממחלת האיידס בגיל 26.

## הדמויות

*אנג'לינה ג'ולי - ג'יה קרנג'י
*אליזבת מיטשל - לינדה
*אריק מיכאל קול - טי.ג'י
*קיילי טרוויס - סטפני
*ג'ון קונסידיין - ברוס קופר
*סקוט כהן - מייק מנספילד
*מילה קוניס ג'יה בצעירותה.
*מרסדס רוהל - קת'לין קרנג'י
*פיי דאנאוויי - ווילאמינה קופר
*אלכסנדר אינברג - כריס בון וונגנהים

## קישורים חיצוניים

קטגוריה:סרטי 1998
קטגוריה:סרטי סמים אמריקאיים
קטגוריה:סרטי דרמה אמריקאיים
קטגוריה:סרטים ארוטיים
קטגוריה:איידס בקולנוע
קטגוריה:סרטים אמריקאיים המבוססים על סיפור אמיתי
קטגוריה:זוכי אמי בפריים טיים: תוכניות: עריכת מיני סדרה או סרט טלוויזיה
קטגוריה:סרטים על דוגמנות
צלב המלחמה

**צלב המלחמה** (בצרפתית: **Croix de guerre**) הוא עיטור צבאי המוענק בצרפת. העיטור נוצר בשנת 1915, הוענק בזמן מלחמת העולם הראשונה והשנייה ובעימותים נוספים אחרים והוא מוענק גם לחיילי צבאות בעלות בריתן של צרפת.

ניתן להעניק את העיטור כעיטור יחידתי או כעיטור אישי ליחידות או חיילים אשר הצטיינו במעשי גבורה אל מול כוחות אויב.

## סוגי העיטורים

Croix de Guerre 1914-1918 ribbon.svg
Croix de Guerre 1939-1945 ribbon.svg
Croix de Guerre des Theatres d'Operations Exterieurs ribbon.svg



French 1WW recto.jpg|גרסת 1914–1918
Croix de Guerre 39 45.jpg|גרסת 1939–1945
CG TOE.jpg|גרסת מערכות אחרות


## ראו גם
* דורותי פילדינג
* שלום שוורצבארד
* מרתה כהן

## קישורים חיצוניים

* 

*
קטגוריה:צרפת: צבא וביטחון
המלחמה
קטגוריה:צרפת: עיטורים
צוקי מוהר

שמאל|ממוזער|150px|צוקי מוהר ובראשם מגדל או'בריאן, מבט לכיוון צפון

**צוקי מוהר** (באירית: **Aillte an Mhothair** - מילולית "צוקי החורבן"; באנגלית: **Cliffs of Moher**) הם רכס צוקים במערב אירלנד, הידועים כאחד מאתרי התיירות הפופולריים ביותר באי האירי.
## גאוגרפיה
צוקי מוהר ממוקמים באזור הבארן שבמחוז קלייר, במערב אירלנד. הם נישאים לגובה 120 מטרים ומעלה מעל האוקיינוס האטלנטי, ומגיעים בשיאם לגובה מקסימלי של 214 מטרים. הם נמתחים לאורך שמונה קילומטרים לאורך החוף.

בערך באמצע רכס הצוקים, ממוקם מרכז המבקרים של האתר, אליו מגיעים יותר ממיליון תיירים בשנה. במרכז, על הצוק הגבוה ביותר ברכס, נבנה ב-1835 מגדל תצפית בשם **מגדל או'בריאן**. המגדל נבנה על ידי סיר קורנליוס או'בריאן עבור התיירים הויקטוריאנים הרבים שפקדו את המקום בתקופה זו. מגג המגדל ניתן לראות ביום בהיר את נופי איי אראן, מפרץ גולוויי והרי אזור קונמארה.

באזור הצוקים חיים מעל 20 זני ציפורים שונים, ובאוקיינוס שלמרגלותיו חיים גם דולפינים וכלבי ים. ב-2007 נפתחה במרכז המבקרים, בתוככי אחת הגבעות, תערוכה גדולה העוסקת בבעלי החיים, בצמחייה ובגאולוגיה של הצוקים.

בצוקי מוהר צולמו, בין השאר, מספר סרטי קולנוע ידועים, בהם הנסיכה הקסומה (1987) ,הארי פוטר והנסיך חצוי-הדם (2009) ומשאלה אירית (2024).

## קישורים חיצוניים

* 
* גיל חן, צוקי מוהר ואזור הבארן, באתר "למטייל"
* 
* 

## הערות שוליים

קטגוריה:אירלנד: גאוגרפיה
מוהר
וינסנט ד'אונופריו

**וינסנט פיליפ ד'אונופריו** (באנגלית: **Vincent Phillip D'Onofrio**; נולד ב־30 ביוני 1959) הוא שחקן, במאי ומפיק אמריקאי סיציליאני, זוכה פרס סאטורן ל־1997.

## ביוגרפיה
ד'אונופריו נולד בברוקלין ניו יורק, למשפחה ממוצא איטלקי. יש לו שתי אחיות, והוא הצעיר במשפחה.

## קריירה
ד'אונופריו התפרסם בעקבות משחקו בסרט הדרמה "מטאל ג'אקט" ב־1987. בין הבולטים שבסרטיו היו "מיסטיק פיצה" (1988) בתפקיד ביל, "בחירתה של אהבה" (1991) לצדה של ג'וליה רוברטס, סרט הדרמה זוכה השבחים "The Whole Wide World" (1996), "להרגיש את מינסוטה" לצדם של קיאנו ריבס וקמרון דיאז, סרט המדע בדיוני-קומי הפופולרי "גברים בשחור" (1997) בתפקיד הנבל הראשי, "האחים ניוטון" (1998) בתפקיד אחד האחים, סרט המדע הבדיוני המצליח "הקומה השלוש עשרה" (1999) בתור ג'רי אשטון, סרט המתח/אימה "תא קטלני" (2000) לצדה של ג'ניפר לופז בתור הרוצח הסדרתי קארל סטרנגלר, "תאונות משמחות" לצדה של מריסה טומיי, וסרטו של קיאנו ריבס "מצוץ מהאצבע" (2005).

זכור בעיקר בתור הבלש רוברט גורן בסדרת דרמת הפשע הפופולרית "חוק וסדר: כוונה פלילית" משנת 2001 עד 2011. ב-2004 קיבל הצעה להשתתף בסדרה עטורת השבחים "הסופרנוס", אך סירב. הוא הופיע גם בתפקידי אורח רבים, בין היתר בסרטים "אד ווד", "JFK תיק פתוח", "השחקן", "להיות אנושי" ו"הצד שלו הצד שלה". בנוסף התארח בסדרות טלוויזיה שונות, בהן "רצח מאדום לשחור", "מיאמי וייס" ו"סאטרדיי נייט לייב".

ב־1997 זכה בפרס סאטורן על משחקו בסרט "גברים בשחור".

ב־2015 שיחק ב"עולם היורה" בתפקיד ויק הוסקינס, אחראי האבטחה של חברת "אינגן" והנבל העיקרי. ב־2016 יצא סרט הפעולה "שבעת המופלאים", בו הוא מככב לצידם של דנזל וושינגטון, אית'ן הוק, כריס פראט והיילי בנט.

ב־2017 שיחק לצד מייקל פניה בקומדיית האקשן "תרגיל לשוטרים מתחילים", שכתב וביים דקס שפרד. בינואר 2017 החל לשחק בסדרת הפנטזיה "עיר הברקת" של רשת NBC, המבוססת על ספרו של ליימן פרנק באום "הקוסם מארץ עוץ". ב־2018 שיחק בסרט "משאלת מוות", מותחן נקמה, לצד ברוס ויליס ואליזבת שו, בבימויו של אלי רות'. הסרט מהווה רימייק לסרט מ־1974 בכיכובו של צ'ארלס ברונסון.

ב־29 בספטמבר 2023 יצא לאור הסרט "כסף טיפש" בכיכובו.

## חיים אישיים
ב-1991 נישא ד'אונופריו לשחקנית האוסטרלית גרטה סקאקי, שנה לאחר מכן נולדה לזוג בת. השניים התגרשו ב-1993. ב-1997 הוא נישא לקרין ואן דר דונק ולזוג נולד בן ב-1999. ב-2003 הזוג התגרש, אך הם חזרו ב-2007, ושנה לאחר מכן נולד לזוג בן שני.

כיום ד'אונופריו מתגורר במנהטן שבניו יורק עם משפחתו. בסוף 2004 הוא סבל מבעיה רפואית והתמוטט באמצע צילומי הסדרה "חוק וסדר: כוונה פלילית". הוא נשלח פעמיים לבית החולים הסמוך, וההפקה דחתה את צילומי הסדרה עד להתאוששותו.

## פילמוגרפיה

### טלוויזיה

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:שחקני קולנוע וטלוויזיה אמריקאים
קטגוריה:מפיקי קולנוע אמריקאים
קטגוריה:זוכי פרס סאטורן לשחקן משנה בקולנוע
קטגוריה:חוק וסדר
קטגוריה:אמריקאים שנולדו ב-1959
בלנאבון

**בלנאבון** (אנגלית **Blaenavon**; בוולשית: **Blaenafon**) היא עיירה ואתר מורשת עולמית בדרום מזרח ויילס שבבריטניה. העיירה נמצאת כשלושים קילומטרים מצפון לקארדיף, ושוכנת על מדרון גבעה. בשנת 2009 התגוררו במקום כ-6,400 תושבים.   

ימין|ממוזער|200px|מוזיאון הפחם הלאומי "המכרה הגדול"
תעשיות הברזל והפחם היו חלק מהותי מהמהפכה התעשייתית. חלק גדול מהפקת חומרי הגלם הללו נעשה בעמקים של דרום ויילס, וסביב תעשיות אלה הוקמו יישובים רבים. תעשיות אלה כללו מכרות, בתי יציקה, תעלות ומסילות ברזל. במהלך המאה ה-18 והמאה ה-19 התאפיינה בריטניה בתנופה גדולה בייצור ברזל ופחם, ובהקמת כל התעשיות הנלוות. לתעשיות בדרום ויילס הייתה חשיבות בינלאומית, ובוויילס הופק ברזל יותר מבכל מקום אחר בבריטניה: ייצור הברזל הגולמי בוויילס עלה מ-39,600 טון ב-1796 ל-666,000 טון, ב-1852. הברזל והפחם שהופקו בוויילס הובלו לתעשיות בכל רחבי בבריטניה ובכל העולם, והידע והניסיון שנצברו בעבודה, כמו גם כל התרבות שנוצרה סביבם, יוצאו גם הם בידי מהגרים לארצות רבות.

אזור בלנאבון הוא אחת הדוגמאות הטובות ביותר לנוף תעשייתי, שנוצר בעקבות תנופת הכרייה וייצור הברזל. העיירה צמחה סביב בית יציקה שנפתח ב-1788, ואחריו נפתחו במקום תעשיות ברזל וכריית פחם. בשיאה הגיעה אוכלוסיית העיירה לכ-20,000 איש. בשנת 1900 נסגר סופית בית היציקה, וב-1980 נסגר המכרה במקום. עם הצטמצמות התעשייה במקום, ירד מספר התושבים, וכיום מורכבת האוכלוסייה בעיקר מאזרחים ותיקים.

ניתן למצוא בעיירה היום את מוזיאון הפחם הלאומי "המכרה הגדול" (Big Pit National Coal Museum), בית היציקה של בלנאבון, תחנת הרכבת של בלנאבון ופונטיפול (Pontypool), מרכז אתר המורשת העולמית של בלנאבון, מקהלת הגברים של בלנאבון, ומסלולי טיול היסטוריים בהרים הסמוכים.

## קישורים חיצוניים

* אתר בלנאבון
* מסמך המועמדות לאונסקו
* אתר האגודה ההיסטורית של בלנאבון
* גלריית תמונות של בלנאבון

קטגוריה:ויילס: היסטוריה
קטגוריה:הממלכה המאוחדת: תעשייה
קטגוריה:ויילס: אתרי מורשת עולמית
עקיבא צימרמן

**עקיבא צימרמן** (ג' בכסלו ה'תרצ"ז, 17 בנובמבר 1936 - כ"ט בניסן ה'תשע"ו, 7 במאי 2016) היה עיתונאי, סופר והיסטוריון ישראלי, החוקר בעיקר את תחום החזנות והמוזיקה היהודית.

## ביוגרפיה
צימרמן נולד ב-1936 בתל אביב, למד בגימנסיה שלווה, התגייס לחיל המודיעין ושירת גם ברבנות הצבאית. לאחר שירותו הצבאי החל לעבוד כפקיד בבנק. כתב בעיתון "הצופה" יותר מחמישים שנה, בנושאים מגוונים - החל מחזנות ומוזיקה יהודית ועד לענייני השעה בפוליטיקה ובחברה. כמו כן פרסם כתבות ותגובות ב"על המשמר", "ידיעות אחרונות", "מעריב", "הארץ" ו"המודיע".

צימרמן גדל בתל אביב בתקופה שבה פרחה החזנות בעיר. מגיל צעיר נתפס צימרמן לחזנות, אך מעולם לא שר בעצמו חזנות. עם השנים פיתח צימרמן קשר הדוק עם גדולי החזנים בתל אביב ובעולם, והפך למומחה ומרצה מבוקש בנושא החזנות. צימרמן פרסם עשרות כתבות בנושא זה במגוון במות, בעיתונות ומאספים שונים, כגון בעל המשמר, ידיעות אחרונות, מעריב, הארץ והמודיע. ואף פרסם ספרים שכתב בנושא.

זכה בפרס שלום עליכם לתרבות יהודית, ובפרס מטעם עיריית חיפה לספרות תורנית.

בשנת תשע"ד זכה עקיבא צימרמן בפרס עת-מול היוצא לאור על ידי מכון בן צבי. עת-מול הוא עיתון לתולדות ארץ ישראל ועם ישראל.

צימרמן נפטר בניסן התשע"ו (מאי 2016) ולא הותיר אחריו ילדים.

## ספריו
* **ברון יחד: מעולם החזנות והמוזיקה היהודית**; העורך: יצחק אלפסי, תל אביב: ארכיון החזנות המרכזי, תשמ"ח 1988.
* **שערי רון: החזנות בספרות השו"ת וההלכה**; העורך: יצחק אלפסי, תל אביב: ברון יחד, תשנ"ג 1992.
* **זכור אזכרנו עוד**: פרשת חייו של החזן משה קוסביצקי במלאת מאה שנה להולדתו: א’ תמוז תרנ"ט - א’ תמוז תשנ"ט, תל אביב: שערי רון, תשנ"ט 1999.
* **עלי עיין**: מחווה לעקיבא צימרמן בהגיעו ל-ע שנים; העורך: נפתלי הרשטיק, תל אביב: מכון תל אביב לחזנות, תשס"ז. (ספר יובל: קובץ מסות ומאמרים מאת צימרמן על פיוטים, לחני תפילה, חזנות וחזנים; חלק ב: עלי שיר: מבית גנזיו של עקיבא צימרמן)
* **עיר וחזניה: תולדות החזנות בוינה**, תל אביב: ברון יחד, תשס"ט 2009.
* **פרקים בשיר: ספר פנחס מינקובסקי**, תל אביב: שערי רון, תשע"א 2011. (חלק א: כל חיבורי פינחס מינקובסקי בדפוסי צילום בעברית או ביידיש; חלק ב: מאמרים על מינקובסקי)

### בעריכתו
* הרב אליעזר לאדייר, **שירים ומחקרים**; ערך: עקיבא צימרמן, תל אביב: שערי רון, תשס"ד 2004.
* רבקה הורביץ, **יהדות רבת הפנים : ספרות והגות**, הוצאת ספרים של אוניברסיטת בן-גוריון, 2002.

## לקריאה נוספת
* ארכיון שמואל יוסף עגנון, צימרמן עקיבא, סיפור החזנים של עגנון בתוך "הצופה", 9 במאי 1987, עמוד 4, 6.
*נורית גוברין, איש התיקון - דברים לזכרו של עקיבא צימרמן, בתוך: 'קריאת הדורות - ספרות עברית במעגליה', כרך ז', הוצאת כרמל ואוניברסיטת תל אביב, תשע"ט / 2019.

## קישורים חיצוניים
* 
* 
* , כולל מבחר מכתבים של פרופ׳ דב סדן ז״ל לעקיבא צימרמן
* 
* 

## הערות שוליים

קטגוריה:היסטוריונים ישראלים
קטגוריה:מוזיקולוגים ישראלים
קטגוריה:סגל הצופה
קטגוריה:סופרים ישראלים
קטגוריה:בוגרי גימנסיה שלווה
קטגוריה:חיילי הרבנות הצבאית
קטגוריה:חוקרי מוזיקה יהודית
קטגוריה:ישראלים שנולדו ב-1936
קטגוריה:ישראלים שנפטרו ב-2016
סלמנדרת ענק סינית

**סלמנדרת ענק סינית** (שם מדעי: *Andrias davidianus*) היא מין מסוג סלמנדרת ענק האנדמית לסין. אורכה של הסלמנדרה עשוי להגיע לעד 180 סנטימטר, והיא הדו-חיים הגדול ביותר המצוי כיום על פני תבל. הסלמנדרה מקיימת אורח חיים מימי בעיקרו והיא ממעטת לצאת ליבשה.

אוכלוסיית המין הידלדלה בכ-80% בשלושים השנים האחרונות, והוא מוגדר כמין בסכנת הכחדה חמורה לפי IUCN.

כיום נדיר מאוד למצוא אוכלוסיות שלמות של המין, ותיעוד של פרטים בודדים שהתגלו מראה גם על הצטמקות גודלם הפיזי, שאינו משתווה לגדלים שתועדו לפני עשרות שנים. הסיבות לכך כוללת הרס של אזורי המחיה שלהן, וכן ציד יתר הנובע מהיותן מעדן במטבח הסיני ושימושן ברפואה הסינית המסורתית.

## מאפיינים
סלמנדרת הענק הסינית מאופיינת בראש גדול ושטוח, עיניים קטנות וחסרות עפעפיים ועור קשה ולח, שדרכו היא נושמת. ארבע רגליה קצרות ושטוחות, זנבה הוא כ-60% מאורך גופה. צבעה חום כהה, שחור או ירקרק, ומלא בנקודות ובכתמים בצבעים שונים. אורך בוגר ממוצע הוא כ-150-100 ס"מ ומשקלו כ-25–50 ק"ג. סלמנדרת הענק הסינית דומה מאוד בצורתה ובהתנהגותה לסלמנדרת הענק היפנית, ושתיהן אף מאריכות חיים.

הסלמנדרה נוטה להשמיע קולות ורעשים שונים המזכירים בצורה מפתיעה בכי של תינוק ולפיכך היא מכונה בפי הסינים דג-תינוק.

אזורי המחיה של הסלמנדרה הענקית הסינית כוללים את האגמים והנהרות ההרריים שבסין; החל ממחוז צ'ינגהאי לג'יאנגסו ולדרום סצ'ואן, וכן במחוזות גואנגשי ובגואנגדונג. היא מקיימת אורח חיים מימי בעיקרו, ופעילה בעיקר בלילות. מזונה מורכב מצפרדעים, דגים ופרוקי-רגליים.

עונת הרבייה חלה בין אוגוסט לספטמבר. עוד קודם לכן, מקיימים הזכרים קרבות עזים על מנת לזכות באזורי ההפריה, שהם מחילות תת-מימיות. כשהנקבה מגיעה לאותן מחילות היא מטילה בהן כ-500 ביצים ועוזבת מיד לאחר מכן. ההפריה היא חוץ-גופנית, והזכר שומר באגרסיביות על הביצים עד לפקיעתן כעבור כ-40 עד 50 ימים. הפגיות מתחילות להזין את עצמן לאחר כחודש.

כאמור, המין נמצא בסכנת הכחדה חמורה. הוא מוגדר בסין כחיה מוגנת מדרגה שנייה (Class II). אמנם נעשו מספר ניסיונות לגדלה בשבי במטרה להגדיל את האוכלוסייה, אולם מרבית הניסיונות הונעו משיקולים כלכליים ולא אקולוגיים, ולא נעשה ניסיון אמיתי להרבות את המין בשבי.

## קישורים חיצוניים

* סלמנדרת ענק סינית, באתר "הרשימה האדומה של מינים בסכנת הכחדה" של הארגון IUCN
* סלמנדרת ענק סינית, באתר AmphibiaWeb
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סלמנדרות ענקיות
קטגוריה:סין: דו-חיים
קטגוריה:סין: מינים אנדמיים
קטגוריה:מגה-פאונה של אירואסיה
קטגוריה:פאונת מים מתוקים במזרח הרחוק
שלמה לירן

**שלמה (מומו) לירן** (נולד ב-6 ביוני 1951) הוא מנכ"ל ישראלי.

## ביוגרפיה
שירת בצה"ל כטייס קרב, בין השאר טס במלחמת יום הכיפורים במבנה של מטוסי סקייהוק שתקף באזור פורט סעיד, תקיפה שבה נהרג ארלוזור לב.

לירן הוא בעל תואר ראשון בהנדסת תעשייה מהטכניון ובעל תואר שני בהנדסת תעשייה מאוניברסיטת טורונטו. בנו של הפעיל הציוני, הארכיטקט והאמן יעקב זלצמן.

ב-1995 מונה למנכ"ל קבוצת שטראוס. בשנת 2001 מונה למנכ"ל yes הטלוויזיה בלוויין. בשנת 2004 מונה למנכ"ל חברת הסלולר השוודית 3.

ב-2007 מונה למנכ"ל חברת התקשורת אריקסון ישראל. באוקטובר 2009 הודיע על החלטתו לפרוש מתפקיד זה בתחילת 2010.

ב-2010 מונה למנכ"ל חברת התעשייה אבגול, ממנה פרש ב-2014 לאחר ארבע שנות כהונה.

באוגוסט 2014 מונה למנכ"ל נייר חדרה, ובינואר 2015 פרש מתפקידו.

ב-2016 מונה למנכ"ל ספאנטק, חברת תעשייה בינלאומית העוסקת בייצור בדים לא ארוגים, ובמהלך 2017 עזב את החברה.

לירן מתגורר בתל אביב, נשוי ואב לארבעה.

## קישורים חיצוניים
* 
* 

## הערות שוליים

קטגוריה:מנכ"לים יוצאי שירות קבע בצה"ל
קטגוריה:טייסי חיל האוויר הישראלי
קטגוריה:בוגרי תיכון עירוני ג' (חיפה)
קטגוריה:בוגרי הטכניון - מכון טכנולוגי לישראל: הנדסת תעשייה וניהול
קטגוריה:בוגרי אוניברסיטת טורונטו
קטגוריה:ישראלים שנולדו ב-1951
טיבטית

[שמאל|ממוזער|250px|אבנים עם תפילה בטיבטית, במקדש ב[דרמסאלה שבצפון הודו]] 
**טיבטית** (Bod skad) היא השפה הרשמית בטיבט ומדוברת גם כן על ידי הפזורה הטיבטית ברחבי סין, הודו נפאל ובהוטן. מספר דוברי השפה כיום מוערך בכשישה מיליון. השפה משתייכת לענף הטיבטו-בורמי במשפחת הלשונות הסינו-טיבטיות.

## היסטוריה
הופעתה של השפה הכתובה החלה עם יצירת הכתב הטיבטי בעקבות חדירת הבודהיזם לטיבט במאה ה-7 לספירה. השפה הספרותית התמסדה תוך כדי תרגום הטקסטים המקודשים מסנסקריט, לאחר מכן הוסיפה השפה להתפתח בעקבות העלאתן על הכתב של יצירות ספרות ואמנות רבות. בשפה הספרותית המודרנית השתמרו היטב צורות הדקדוק וההגיה העתיקות, למרות שבאוצר המלים קיים שינוי.

## הגיית השפה וכתיבתה
השפה הטיבטית נכתבת באמצעות הכתב הטיבטי שהתפתח מהכתב הבראהמי.

### טונים
בדומה לשאר השפות האסיאתיות זוהי שפה טונאלית המבדילה בין טון גבוה לטון נמוך (בניב להסה).

## קישורים חיצוניים

* 
* טורל ו. וויילי -  (December 1959). "A Standard System of Tibetan Transcription". Harvard Journal of Asiatic Studies. 22. Harvard-Yenching Institute: 261–267. doi:10.2307/2718544. JSTOR 2718544

קטגוריה:שפות סינו-טיבטיות
קטגוריה:שפות טונאליות
קטגוריה:טיבט
שכיב מרע

**שְׁכִיב מְרַע** (תרגום מילולי מארמית "שוכב חולה") הוא ביטוי תלמודי המתאר חולה אנוש, הנוטה למות. התלמוד מבהיר דין מיוחד לגבי שכיב מרע, שדבריו (דיבוריו בעל פה), ככתובין ומסורין דמו, כלומר, למרות שבדרך כלל (באדם בריא) אין בכוחם של סתם דברים שאומר אדם כדי להקנות נכסים, ויש צורך בפעולת קניין מפורשת, אצל שכיב מרע מסתפקים בדיבור כאילו הוא כתוב (נכתב על ידיו) ומסור (הועבר מידו לידי אדם אחר).

## מצווה מחמת מיתה

הביטוי  בא להגדיר את העובדה שבקיום רצונו זה, אנו מבצעים את רצונו האחרון של המת. בתלמוד מצוי ביטוי זה במקביל לביטוי צוואת "שכיב מרע", אך למעשה מבטאים שני המושגים עיקרון אחד: חז"ל התחשבו במצבו הפיזי והנפשי הקשה של אדם השוכב על ערש דווי, ופטרו אותו מן הדרישות הפורמליות שהטילו על אדם בריא, המצווה את רכושו (מעשה קניין, נוסח מסוים וכו'). ההבדל בין שני המושגים קשור למידת מודעותו של המצווה את רכושו למצבו הבריאותי:
* מצווה מחמת מיתה – יודע שהוא סופני ופועל בהתאם.
* צוואת שכיב מרע – האנשים שסביב המצווה, יודעים את מצבו ומתייחסים בהתאם.

### דינים המיוחדים לשכיב מרע

* שכיב מרע אינו צריך לומר לעדים "אתם עדיי", אלא כל השומע דבריו, הרי זה עד.
* מתנת שכיב מרע הופכת לרכושו של המקבל, רק לאחר מיתת השכיב מרע.
* אם שכיב מרע אומר שנותן במתנה את כל נכסיו לאחר חוץ מנכסים מסוימים, שאותם הוא משאיר לעצמו, אזי הוא מביע בזה את אמונתו שאין הוא הולך למות; ועל כן אפילו אם הבריא, נשארים אותם נכסים שנתן במתנה בחזקתו של המקבל. ואולם, אם חילק את כל נכסיו ולא השאיר לעצמו כלום – אם הבריא שבים אליו נכסיו, שהרי נראה מדבריו שסבר שהוא הולך למות ורק על דעת כן חילק את רכושו.

## ברכת שכיב מרע
המנהג הוא שהנוטה למות מברך את בניו ובנותיו, כמו שנאמר במדרש תנחומא: . כלומר, למדים זאת מהעובדה שיצחק, כאשר ידע שקרוב יום מיתתו, קרא לעשו בנו כדי לברכו, וכן מהעובדה שכאשר קרוב היה יום מיתתו של יעקב, הכניס אליו יוסף את שני בניו, מנשה ואפרים, כדי שיברכם.

## וידוי שכיב מרע
נהוג כי שכיב מרע אומר וידוי לפני מיתתו. במסכת שמחות דרבי חייא מובא כי הנכנסים לפני המת אומרים לו .

קיימים מספר נוסחי וידוי לשכיב מרע, מהם קצרים ומהם ארוכים. בין החשובים ניתן למנות נוסח שמביא הרמב"ן בספרו "תורת האדם" (שער הסוף): . נוסח מורחב תיקן ר' אהרן ברכיה ממודנה בספרו "מעבר יבוק", וקיימים נוסחים נוספים.

כן נהוג שהנוטה למות קורא פסוק שמע ישראל. יסוד המנהג הוא במדרש על יעקב, שקרא פסוק זה לפני מיתתו, וכן במעשה המובא על רבי עקיבא, שקרא פסוק זה בשעה שהוציאוהו למות על קידוש השם. בספר "מעבר יבוק" מביא גם טעמים על דרך הקבלה.

## קישורים חיצוניים
* מיכאל ויגודה,  צוואת שכיב מרע, באתר דעת
* קללת שכיב מרע, סיפור מאת י"ל פרץ
* 
* 

## הערות שוליים

קטגוריה:ניבים וביטויים חז"ליים
קטגוריה:פטירה ואבל ביהדות
קטגוריה:משפט עברי
קטגוריה:משפט עברי: דיני ירושה
טים קרינג

**ריצ'רד טימותי "טים" קרינג** (באנגלית: **Richard Timothy "Tim" Kring**; נולד ב-9 ביולי 1957) הוא תסריטאי ומפיק טלוויזיה וקולנוע אמריקאי. ידוע בעיקר בשל הסדרות "ג'ורדן" ו"גיבורים" אותן יצר.

## ביוגרפיה
קרינג נולד במחוז אל דוראדו שבקליפורניה. הוא למד בבית הספר לאמנויות הקולנוע (USC) שבאוניברסיטת דרום קליפורניה.

את הקריירה שלו החל בשנת 1985 כתסריטאי בסדרות טלוויזיה, אשר ביניהן: "Misfits of Science" ו"אביר על גלגלים". בשנת 1987 כתב ביחד עם ג'ף לואב את התסריט לסרט "זאב צעיר 2". בשנת 1994 כתב את התסריט לסרט הטלוויזיה "ללא הסכמה", ששודר ב-ABC וכיכבו בו ג'ני גארת' וג'וני גאלקי. בשנת 1996 החל לעסוק גם בהפקה, עם סדרת הטלוויזיה "שיקגו הופ" (בה הפיק 3 פרקים), ולאחר מכן שימש כמפיק בפועל של הסדרה "פרובידנס", ל-45 פרקים. קרינג יצר שלוש סדרות. הראשונה היא "Strange World", אותה יצר בשיתוף עם הווארד גורדון. השנייה היא "ג'ורדן", והשלישית, והמצליחה ביותר שלו, שנכון ל-2009 משדרת את העונה הרביעית שלה, היא "גיבורים", העוסקת בסיפוריהם של אנשים רגילים אשר מגלים כי בבעלותם כוחות על-־טבעיים ובאופן שבו יכולות אלו משפיעות על חייהם.

קרינג היה מועמד פעמיים לפרס אמי תחת הקטגוריה "סדרת הדרמה היוצאת מן הכלל". הפעם הראשונה הייתה בשנת 1997, על עבודתו בסדרה "שיקגו הופ", והפעם השנייה הייתה בשנת 2007, על עבודתו בעונה השנייה של "גיבורים". בשנת 2008 זכה בפרס באפט"א לטלוויזיה על העונה השנייה של "גיבורים". בשנת 2015 עלתה לשידור הסדרה "דיג" שכתב והפיק ביחד עם הישראלי גידי רף, וגם המיני-סדרה שיצר עבור רשת NBC "גיבורים: התחייה", המהווה סדרת המשך ל"גיבורים".

בשנת 2018 נמנה מבין מפיקי הסרט "*In the Cloud*" בהשתתפותם של ג'סטין צ'טווין וגבריאל ביירן.

## קישורים חיצוניים

* 
* ראיון עם יוצר סדרת "גיבורים", טים קרינג, The TV Addict, 12.10.2006 
* 

קטגוריה:מפיקי טלוויזיה אמריקאים
קטגוריה:תסריטאי טלוויזיה אמריקאים
קטגוריה:אמריקאים שנולדו ב-1957
שכבה ארכאולוגית

[שמאל|ממוזער|400px|הדגמה על שכבות ארכאולוגיות בשטח M3 החלק הצפוני מזרחי של [חניון גבעתי (עיר דוד)]]

**שכבה ארכאולוגית** היא יחידה ארכאולוגית מקומית שיש לה התחלה וסוף מוגדרים ויש לה מאפיינים תרבותיים. באתר ארכאולוגי שכבה היא כל מערך השרידים שהתקיים בעבר בפרק זמן מסוים ומקורם במבנה, יישוב.

שכבה ארכאולוגית אינה זהה לתקופה. תקופה היסטורית יכולה להימשך גם מאות שנים והיא יחידה תרבותית פוליטית וארכאולוגית המתפרסת על פני מרחב גאוגרפי גדול, ובאותה תקופה יכולות להיווצר מספר שכבות באתר מסוים. לעומת זאת שכבה מכילה רק תקופה אחת. תקופה אורכת מאות שנים, והשינויים בה הם איטיים. שכבה היא קצרת טווח לרוב נעה בין 100–200 שנים. לשכבה יש מאפיינים ארכאולוגים כגון: כלי חרס אופייניים, אדריכלות של מבנים.

התחלה וסוף של שכבה מוגדרים על ידי אירועים דרמטיים, כגון שרפה, אפר, חורבן. ככל שהאירוע יותר דרמטי, כך קל יותר לזהות את הסוף של השכבה. לדוגמה: בתל לכיש שכבה III נחרבה בשנת 703 על ידי סנחריב, זיהוי השכבה נעשה בקלות בעקבות מציאת בתים חרבים ושרופים. אלמנט נוסף המקל על זיהוי שכבה הוא אלמנט סטרטיגרפי מקשר. למשל רשת ניקוז של מי גשמים המקשרת בין כל הבתים בעיר.

שכבה היא ספציפית לאתר מסוים, וכל האפיונים שלה, שייכים לאתר הספציפי בה נחפרה ונמצאה.

כל אתר ארכאולוגי בנוי משכבות. כאשר האתר התקיים רק פרק זמן אחד, תימצא באתר רק שכבה אחת. כאשר עיר נחרבה, המתיישבים החדשים יישרו את הבתים ובנו עיר חדשה, אשר יצרה שכבה חדשה. בתהליך זה נוצר התל.

ההגדרה של **שכבה** נעשתה על ידי הארכאולוג האמריקאי ויליאם פוקסוול אולברייט .

קטגוריה:מונחים בחפירה ארכאולוגית
דזונגקה

**דזונגקה** (**རྫོང་ཁ་**) היא שפתה הרשמית של בהוטן, ולה כ-130,000 דוברים. משמעות השם היא "שפת אנשי הדזונג" (דזונג הוא מקדש-מבצר נפוץ בבהוטן). השפה משתייכת למשפחת השפות הסינו-טיבטיות ודומה במבנה השפה לטיבטית. השפה מדוברת בצפון בהוטן ובמספר אזורים במערב בנגל. לימוד השפה הוא חובה בכל בתי הספר ברחבי בהוטן.

הדזונגקה נכתבת באמצעות גרסה מיוחדת של הכתב הטיבטי.

באוקטובר 2005 הפסיקה חברת מיקרוסופט כליל את השימוש במונח Dzongkha בכל יישומי תמיכת התכנה שלה ובפרסומים המסחריים; תחת זאת נעשה שימוש במונח Tibetan-Bhutan. הדבר נעשה לבקשת הממשל הסיני, שראה בשימוש בשם דזונגקה רמיזה לשליטתו של הדלאי למה והעצמאות הטיבטית.

## קישורים חיצוניים

קטגוריה:שפות סינו-טיבטיות
קני ויליאמס

**קנת' ריי "קני" ויליאמס** (באנגלית: **Kenneth Ray "Kenny" Williams**; נולד ב-9 ביוני 1969) הוא כדורסלן עבר אמריקני אשר שיחק באינדיאנה פייסרס מליגת ה-NBA, באירופה ובישראל, בעיקר בשורותיה של הפועל ירושלים.

ויליאמס, שגובהו 2.06 מ' שיחק בעמדת הפורוורד, נולד באליזבת' סיטי, צפון קרולינה בשנת 1969. לאחר התיכון בו נבחר לאחד משחקני העתיד המבטיחים של ארצות הברית (יחד עם שון קמפ ואלונזו מורנינג). כבר בתקופה זו נודע בכינויו "המכשף" (The Wiz).

## בליגת ה-NBA ובאירופה
ויליאמס נבחר בסיבוב השני של דראפט ה-NBA בשנת 1990, במקום ה-46 על ידי האינדיאנה פייסרס. הוא שיחק בקבוצה 4 שנים, וקלע בממוצע 4.8 נקודות למשחק. בעונת השיא שלו ב-93/94 קלע 6.3 נקודות ב-68 משחקים בהם שותף. שיא הקריירה שלו היה 25 נקודות. הוא גם השתתף בתחרות ההטבעות בסוף-שבוע האולסטאר ב-NBA של שנת 1991.

לאחר קריירת ה-NBA שלו, עבר ויליאמס לשחק באירופה, בוילרבאן הצרפתית ובפורלי האיטלקית.

## בישראל
בשנת 1997 עבר לשחק בשורות הפועל ירושלים בישראל. ויליאמס הפגין יכולת גבוהה, ובלט בכושרו האתלטי וביכולת ההטבעה המרשימה שלו. בעונה שלאחר מכן, הגיעה יכולתו לשיאה, כאשר לקבוצה הובאו המאמן אפי בירנבוים, הרכז אייץ' וולדמן והפורוורד דרק המילטון, איתם הייתה לוויליאמס כימיה מיוחדת. הקבוצה סיימה את העונה הסדירה במקום הראשון, אך לא זכתה באליפות או בגביע. ויליאמס המשיך בירושלים עד לשנת 2001, עם הפסקה קצרה באפס פילזן הטורקית. בשנה זו הסתבך לאחר שהתגלה שברשותו דרכון צ'כי מזויף.

לאחר מכן המשיך ויליאמס לשחק בקבוצות נוספות בישראל. הוא שיחק לתקופה קצרה בבני הרצליה, מכבי רמת גן, הפועל תל אביב אותה הוביל לסדרת גמר הפלייאוף, מכבי גבעת שמואל, מכבי שהם ובית"ר בנימינה מהליגה הלאומית.

ויליאמס התחתן עם ישראלית, אך אין ברשותו אזרחות ישראלית, והוא מתגורר בישראל בעזרת אשרת תייר. במרץ 2009 הוא נעצר על ידי רשות ההגירה בישראל בחשד שהוא שוהה בארץ באופן בלתי חוקי מאז אוגוסט 2006. עם זאת הוא המשיך לשחק בבנימינה, עד לפרישתו מהמשחק. באותה תקופה התגורר במקביל בתל אביב עם שני ילדיו, ובארצות הברית. גורש מישראל לארצות הברית במרץ 2013.

בשנת 2010 הקים סוכנות שחקנים בשם "Solution Sport Management". בשנת 2011 כתב ספר בשם "The Gift and the Curse", המספר על הקריירה שלו. לספר מצורף DVD עם קטעים נבחרים מהקריירה של השחקן וראיונות עמו.

באוגוסט 2013 נידון ויליאמס לתשעה חודשי מאסר בבית-דין פדרלי בארצות-הברית בגין אי תשלום מזונות.

## קישורים חיצוניים

* 
* 

## הערות שוליים

קטגוריה:אמריקאים ילידי קרוליינה הצפונית
קטגוריה:כדורסלני הפועל ירושלים
קטגוריה:כדורסלני אינדיאנה פייסרס
קטגוריה:כדורסלני אסוול ליון-וילרבאן
קטגוריה:כדורסלני אנאדולו אפס
קטגוריה:כדורסלני בני השרון
קטגוריה:כדורסלני מכבי עירוני רמת גן
קטגוריה:כדורסלני הפועל תל אביב
קטגוריה:כדורסלני מכבי גבעת שמואל
קטגוריה:כדורסלני בית"ר בנימינה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של אינדיאנה פייסרס
קטגוריה:קרוליינה הצפונית: כדורסלנים
קטגוריה:אמריקאים שנולדו ב-1969
ונקטרמן רמאקרישנן

**ונקטרמן רמאקרישנן** (בטמילית: வெங்கட்ராமன் ராமகிருஷ்ணன்; נולד בשנת 1952) הוא ביולוג מבני הודי במעבדת MRC לביולוגיה מולקולרית הפועלת בפאתי קיימברידג' באנגליה. הוא עמית בטריניטי קולג' ומכהן כנשיא החברה המלכותית. חתן פרס נובל לכימיה לשנת 2009 במשותף עם עדה יונת ותומאס סטייץ.

רמאקרישנן נולד בשנת 1952 בצ'ידמברם שבמדינת טאמיל נאדו בהודו. סיים לימודי מכינה ללימודים אוניברסיטאיים באוניברסיטת אנמלאי שבטאמיל נאדו. בשנת 1971 סיים לימודי תואר ראשון בפיזיקה באוניברסיטת מהראג'ה סיאג'יראו בברודה, במדינת גוג'ראט. הוא עקר לארצות הברית, שם התאזרח, והשלים לימודי דוקטורט בפיזיקה באוניברסיטת אוהיו בשנת 1976 והמשיך בלימודי ביולוגיה במשך שנה באוניברסיטת קליפורניה בסן דייגו לצורך מעבר מתחום הפיזיקה התאורטית לתחום הביולוגיה. הוא שימש פוסט-דוקטורנט באוניברסיטת ייל וכן עבד במעבדה הלאומית ברוקהייבן במדינת ניו יורק.

בשנת 1977 החל לפרסם מאמרי מחקר בירחונים מקצועיים ועד היום פרסם 95 מאמרים. בשנת 2000 פרסמה מעבדתו את המבנה של תת-יחידה 30S של הריבוזום והמבנה שהיא יוצרת עם אנטיביוטיקות שונות פרסום זה הוא אחד מתוך שורה של פרסומיו בנושא מבנה הריבוזום. בעשור הראשון של המאה ה-21 פרסמה מעבדתו את המבנה האטומי של כל הריבוזום.

## קישורים חיצוניים

* אתר המעבדה של ונקטרמן רמאקרישנן
* Venkatraman Ramakrishnan: A profile. The Times of India, October 7, 2009.
* 
* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בוגרי אוניברסיטת אוהיו
קטגוריה:זוכי פרס נובל הודים
קטגוריה:זוכי פרס נובל לכימיה
קטגוריה:נשיאי החברה המלכותית
קטגוריה:חברי האקדמיה הלאומית למדעים של ארצות הברית
קטגוריה:פיזיקאים הודים
קטגוריה:זוכי מלגת גוגנהיים
קטגוריה:ביוכימאים הודים
קטגוריה:ביופיזיקאים הודים
קטגוריה:סגל אוניברסיטת יוטה
קטגוריה:סגל מעבדת MRC לביולוגיה מולקולרית
קטגוריה:הודים שנולדו ב-1952
סרבים

**סרבים** (בסרבית קירילית: **Срби**, בסרבית לטינית: **Srbi**) הם עם סלאבי דרומי, החי בעיקר בשטחי סרביה שהיא מדינת הלאום הסרבי וכן
ברפובליקה סרפסקה, חבל בעל שלטון עצמי בתוך בוסניה והרצגובינה ובמספר מדינות סמוכות שגם בהן הם נחשבים לקבוצה .

ריכוזי האוכלוסייה העיקריים הם באירופה המרכזית ובחבל הבלקן (דרום-מזרח אירופה), בין הרי הקרפטים להרי הבלקן במזרח והים האדריאטי במערב. בבלקן כולו מתגוררים כ-8.5 מיליון סרבים, מהם 6.2 מיליון בסרביה עצמה (2002).

מחוץ לבלקן קיימות קהילות גדולות של סרבים בגרמניה, שווייץ, אוסטריה, איטליה, צרפת, שוודיה וצפון אמריקה. הסרבים דוברים את השפה הסרבית שנקראה לפני פירוק יוגוסלביה בשם סרבו-קרואטית, והם בעיקרם נוצרים אורתודוקסים.

## מקורם של הסרבים
מוצאם המדויק של השבטים הסרביים לפני ההגירה הגדולה של הסלאבים אינו ידוע בוודאות. שורש השם "סרבי" (Srbi) כנראה לא נובע מניב סלאבי עתיק. תאוריות שונות ניסו להסביר זאת על סמך מסמכים נדירים המעידים על נוכחות של עם באזור קווקז בתחילת המאה ה-1 לספירה, הנקרא "סרבוי". כמה חוקרים גורסים שהפרוטו-סרבים לא היו סלאבים, אלא ממקור סרמטי וקווקזי.

לפי תאוריה זו, הפרוטו-סרבים שלטו בעמים הסלאביים המקומיים לאחר הגירה מערבה, כנראה לכיוון טרנסקרפטיה (אוקראינה). במהלך זמן זה, הם "נטמעו" באוכלוסיית השבטים הסלאביים בהדרגה, עד שהשאירו רק את שמם לנתיניהם הסלאביים.
ימין|ממוזער|280px|מפת ההגירות של הפרוטו-סרבים
בכל אופן, מה שבטוח, הוא שבין המאה ה-1 למאה ה-4, הפרוטו-סרבים עזבו את ארץ הסלאבים באוקראינה כדי להתיישב באזור מוראביה (היום בצ'כיה) ולוסאטיה (היום גרמניה), באזור הקרוי "סרביה הלבנה" (הלבן מסמל את המערב אצל הסלאבים). שם הם נשארו עד למאה ה-7, כאשר הקיסר הביזנטי הרקליוס גייס אותם כדי להדחיק את האווארים מחוץ לשטחי האימפריה הביזנטית, ובמהלך גיוס המוני זה הם הגיעו לארצות הבלקן וכבשו את האזור, שבו שוכנת מדינת סרביה של היום. אף-על-פי-כן, חלק מהפרוטו-סרבים נשארו ב"סרביה הלבנה", והצליחו לשמור על מורשתם עד היום כחלק מהקהילה הסורבית.

## גלריה

Image: Serbs in Croatia, Bosnia, Montenegro and Serbia, 1981.png
Image:SerbsInYugoslavia1992-1995.png
Image:Balkans05.png
Image:Balkans2010.png


## קישורים חיצוניים

* 

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:סרביה: דמוגרפיה
קטגוריה:עמים סלאביים
קטגוריה:רומניה: קבוצות אתניות
קטגוריה:קרואטיה: קבוצות אתניות
קטגוריה:הונגריה: קבוצות אתניות
קטגוריה:בוסניה והרצגובינה: קבוצות אתניות
קטגוריה:סלובניה: קבוצות אתניות
אמינה גולבהר הטון

שמאל|ממוזער|250px|קברה של אמינה גולבהר הטון
**אמינה גולבהר הטון** (בטורקית **I. Gülbahar Hatun**), הייתה אשתו של הסולטאן מהמט השני ואימו של יורשו, הסולטאן באיזיט השני. בעת ההיא טרם הוחל בשימוש במינוח ולידה סולטאן ועל כן נוסף רק התואר "הטון" לשמה, המעיד על מכובדותה. מוצאה ממשפחה יוונית מיוחסת מכפר באזור העיר טרבזון לחופי הים השחור וכפי הנראה המשפחה אוסלמה אחרי נפילת האימפריה של טרפזונטס ויושבה מחדש באזור אלבניה, או שילדיה נחטפו במסגרת הדוושירמה והועברו לאלבניה. מקורות נוספים, מייחסים לה מוצא סרבי, או צרפתי.

מוראט השני שחזר לשלטון ב-1446 הגלה את בנו מהמט למגנסיה. הביי של וידין העניק למהמט כמתנה את אמינה גולבהר שהייתה שפחה בעת ההיא, נודעה ביופייה והוא התאהב בה. למורת רוחו של אביו, נישא מהמט לאמינה וב-3 בדצמבר 1447 נולד בנם הראשון באיזיט. מוראט איים על בנו בביטול הנישואים, התואר יורש העצר ואף בעונש מוות, אך לבסוף נמלך בדעתו, שכן מהמט היה בנו היחיד שנותר בחיים וממשיך שושלתו.

ב-1453 עברה להתגורר בארמון הסולטאן באיסטנבול. במאבק בין בנה באיזיט לבין אחיו למחצה ג'ם סולטאן, הייתה לה השפעה מסוימת על התנהלות ההרמון ועל הענקת הירושה לראשון. היא הלכה לעולמה ב-1492 ונקברה באיסטנבול. בנה, באיזיט השני, הקים לזכרה מסגד ובית ספר.

## קישורים חיצוניים

## הערות שוליים

קטגוריה:האימפריה העות'מאנית: אישים
קטגוריה:ילידי 1429
קטגוריה:נפטרים ב-1492
בוררות בין-לאומית

**בוררות בין-לאומית** היא שיטה ליישוב סכסוכים בין צדדים להסכמים מסחריים בין-לאומיים, באמצעות בוררות. בדומה לבוררות באופן כללי, בוררות בין-לאומית אף היא תולדה של חוזה, לפיו הצדדים מסכימים להביא סכסוך ביניהם להכרעת בורר או מספר בוררים, כשמינוי הגוף הבורר יתבצע בהתאם לכללים שעליהם הסכימו הצדדים. הסכם הבוררות מנוסח בדרך כלל כפיסקה בהסכם המסחרי העיקרי שבין הצדדים. תחום הבוררות הבין-לאומית התפתח באופן המאפשר לצדדים להסכם, הבאים מתרבויות שונות וממערכות משפט שונות, ליישב סכסוכים ביניהם, בדרך כלל ללא צורך בפנייה למערכות החוקים שאליהם כפוף כל אחד מן הצדדים במדינתו.

## מאפיינים עיקריים של בוררות בין-לאומית
הסיבה העיקרית בעטייה בוחרים צדדים לחוזים מסחריים בין-לאומיים בכלי הבוררות לצורך ישוב סכסוכים היא כדי להימנע מניהול הליכים בבתי משפט של מדינות המוצא של הצדדים ולצורך לאכוף פסקי דין בבתי משפט זרים. הליך הבוררות הבין-לאומית אינו כבול לסדרי הדין של מדינה מסוימת, אלא אם כן הצדדים בחרו באופן מפורש לכבול אותו באופן זה ובחירה זו איננה מנוגדת לעקרונות ההליך ההוגן או לתקנת הציבור. בוררות בין-לאומית מתוארת לעיתים כבן-כלאיים של שיטות שונות ליישוב סכסוכים, אשר אינה מאמצת במלואה אף לא שיטה מסוימת אחת, אלא עירוב של כללים הלקוחים משיטות משפט שונות.

קיימים הבדלים משמעותיים בין בוררות בין-לאומית לבין שיטות בוררות במדינות שונות בעולם. לא רק אופיו הבין-לאומי של הסכסוך מכתיב את שיטת הבוררות, אלא ששיטות הבוררות עצמן שונות והעוסקים בבוררות בין-לאומית מתמחים בדרך כלל אך ורק בתחום זה. אף שכללי סדרי הדין במדינות שונות בעולם מאפשרים קיומה של בוררות "בין-לאומית", בוררות בין-לאומית במובנה המלא, מתקיימת מחוץ לגדרם של כללי סדרי דין לאומיים, כאלה או אחרים, "לבוררות בין-לאומית לא יהיה בדרך כלל קשר למדינה שבה הבוררות מתקיימת, להוציא את העובדה שהיא מתקיימת בטריטוריה של אותה מדינה".

היותה של בוררות בין-לאומית שיטה נייטרלית ליישוב סכסוכים והיכולת לאכוף פסקי בוררות אלה הם היתרונות המרכזיים בשיטה זו על פני ניסיון ליישב סכסוך בתחום המסחר הבין-לאומי בבתי המשפט של אחת המדינות בהן התנהל המסחר. פסק בוררות בין-לאומית אשר ניתן בבוררות שנערכה במדינה כלשהי בעולם החתומה על אמנת ניו יורק ניתן לאכיפה בכל מדינה אחרת החתומה על האמנה, כאילו ניתן בבית המשפט של המדינה בה מבקשים לאכוף את פסק הבוררות. כך למשל, אם צדדים להסכם הבאים ממדינות א' וב' הסכימו כי סכסוך ביניהם יתברר בבוררות שתערך במדינה ג', אשר כולן חתומות על אמנת ניו יורק, אזי פסק הבוררות יהא ניתן לאכיפה במדינות א' וב' כאילו ניתן בבתי המשפט של אותן מדינות. להבדיל, לא קיימת אמנה בין-לאומית דומה המאפשרת אכיפה אוטומטית של פסקי דין הניתנים בבתי משפט של מדינה אחת בכל המדינות האחרות החתומות על האמנה. על רקע אמנת ניו יורק, עליה חתומות למעשה כל המדינות התעשייתיות והרוב המוחלט של המדינות המפותחות, יכולים צדדים למסחר בין-לאומי להסכים על תניית בוררות בין-לאומית במדינה נייטרלית, אשר פסיקתה ניתנת לאכיפה קלה במדינות המוצא של הצדדים להסכם.

מוסדות מרכזיים לבוררות בינלאומית כוללים את בית הדין לבוררות של לשכת המסחר הבינלאומית (ICC) ואת המרכז הבינלאומי ליישוב סכסוכי השקעות (ICSID).

## קישורים חיצוניים
* globalarbitrationreview.com אתר סקירת חדשות בוררות בין-לאומית
* IAA Network Resources מידע בוררות
* kluwerarbitration.com אתר המכיל חקיקה, כללים, פסיקות וחומר אקדמי נוסף
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:משפט בין-לאומי פרטי
קטגוריה:בוררות
דגל ראש המטה הכללי של צה"ל

**דגל הרמטכ"ל** מונף באירועים רשמיים בהם ראש המטה הכללי (הרמטכ"ל) משתתף.
במעמד החלפת הרמטכ"ל, נהוג שהרמטכ"ל היוצא מעביר לרמטכ"ל הנכנס דגם מוקטן של דגל הרמטכ"ל.
לדגל הרמטכ"ל קיימת גרסה ימית עם רקע בצבע תכלת כהה, המונף על אוניות חיל הים כאשר הרמטכ"ל נמצא על הסיפון.

## תיאור הדגל
אורך הדגל 120 סנטימטר ורוחבו 80 סנטימטר.
רקע הדגל בצבע ארגמן בגרסה היבשתית או תכלת כהה בגרסה הימית, ובקנטון הדגל נמצא דגל ישראל באורך 58 סנטימטר וברוחב 35 סנטימטר.
בפינה הימנית התחתונה של הדגל נמצאים רקומים בצבע זהב סמל המטה הכללי של צה"ל ולצידו שני ענפים. בשולי הדגל בגרסתו היבשתית ישנם גדילים ברוחב 5 סנטימטר.

## ראו גם
* דגלי יחידות צה"ל

## קישורים חיצוניים
* "דגלי ישראל שאתם לא מכירים", כתבה בבלוג "הדגלן"
* 

קטגוריה:סמלי צה"ל
ראש המטה הכללי של צה"ל
ראש המטה הכללי של צה"ל
ראש המטה הכללי של צה"ל
אוגוצ'י אוניאו

**אוגוצ'יאלו צ'יאוקה "אוגוצ'י" אוניאו** (באנגלית: **Oguchialu Chijioke "Oguchi" Onyewu**; נולד ב-13 במאי 1982) הוא כדורגלן עבר אמריקאי ממוצא ניגרי ששיחק בעמדת הבלם. לזכותו 69 הופעות במדי נבחרת ארצות הברית.

## קריירה
אוניאו החל לשחק כדורגל לראשונה באקדמיות ובתי ספר שונים לכדורגל באמריקה וב-2004, זומן לראשונה לנבחרת ארצות הברית. באותה השנה עבר לסטנדרד לייז', שם השתלב בהרכב הראשון כבר בתחילת דרכו.

בקיץ 2009, הצטיין בגביע הקונפדרציות, ועזר להוביל את ארצות הברית לגמר, שם הפסידו לברזיל 3:2. אחרי הטורניר, חתם במילאן. לאחר שלא זכה לקבל דקות במילאן, הושאל אוניאו לטוונטה אנסחדה בינואר 2011 עד לסיום העונה.

ב-28 ביוני 2011 חתם בספורטינג ליסבון ל-3 שנים. עם הקבוצה הוא הגיע לחצי גמר הליגה האירופית.

ב-31 באוגוסט 2012 הושאל למאלגה עם אופציה לרכוש את כרטיס השחקן שלו בסיום העונה. את הופעת הבכורה שלו בקבוצה ערך ב-24 באוקטובר 2012 במשחק נגד מילאן במסגרת שלב הבתים של ליגת האלופות המשחק הסתיים בניצחון 0–1 למאלגה.

## קישורים חיצוניים

קטגוריה:אמריקאים ילידי וושינגטון די. סי.
קטגוריה:כדורגלנים אמריקאים
קטגוריה:בלמי כדורגל אמריקאים
קטגוריה:וושינגטון די. סי.: כדורגלנים
קטגוריה:כדורגלני מץ
קטגוריה:כדורגלני סטנדרד לייז'
קטגוריה:כדורגלני ניוקאסל יונייטד
קטגוריה:כדורגלני מילאן
קטגוריה:כדורגלני טוונטה
קטגוריה:כדורגלני ספורטינג ליסבון
קטגוריה:כדורגלני מאלגה
קטגוריה:כדורגלני קווינס פארק ריינג'רס
קטגוריה:כדורגלני שפילד ונסדיי
קטגוריה:כדורגלני צ'רלטון את'לטיק
קטגוריה:כדורגלני פילדלפיה יוניון
קטגוריה:כדורגלני נבחרת ארצות הברית
קטגוריה:כדורגלני גביע הזהב 2005
קטגוריה:כדורגלני מונדיאל 2006
קטגוריה:כדורגלני גביע הזהב 2007
קטגוריה:כדורגלני גביע הקונפדרציות 2009
קטגוריה:כדורגלני מונדיאל 2010
קטגוריה:כדורגלני גביע הזהב 2011
קטגוריה:כדורגלני גביע הזהב 2013
קטגוריה:אמריקאים ממוצא ניגרי
קטגוריה:ספורטאים זרים בצרפת
קטגוריה:ספורטאים זרים בבלגיה
קטגוריה:ספורטאים אמריקאים באנגליה
קטגוריה:ספורטאים אמריקאים באיטליה
קטגוריה:ספורטאים זרים בפורטוגל
קטגוריה:ספורטאים אמריקאים בספרד
קטגוריה:אמריקאים שנולדו ב-1982
TEAC

**TEAC Corporation** (בעברית: טיאק) היא חברת אלקטרוניקה הממוקמת ביפן. TEAC נוסדה בשנת 1953 בטוקיו.

חברת TEAC מחולקת לארבע מחלקות:
*TASCAM - מוצרי אודיו מקצועיים, בעיקר להקלטה.
*ESOTERIC - מוצרי אודיו עם דרישות גבוהות.
*TEAC Consumer Electronics - מוצרי אלקטרוניקה שונים.
*Data Storage and Disk Publishing Products - כונני תקליטורים DVD ו-CD, נגני MP3, אוזניות וכו'.

TEAC ידועה בשל ציוד האודיו שהיא מיצרת. TEAC מיצרת גם קלטות שמע המבוססות על סלילים, ורבים השתמשו בקלטות אלה בשל האיכות המצוינת. בשנות 80-90 הפכו כונני התקליטורים לפופולרים בשל האיכות הגבוהה.

## קישורים חיצוניים

* 

* TEAC ברחבי העולם - אתר טיאק

קטגוריה:חברות אלקטרוניקה יפניות
קטגוריה:מותגים יפניים
אבן כמאל

**אבן כמאל** (בטורקית: **ibn-i Kemâl**, בפרסית: **Kemal Paşa-zade**, מילולית בנו של קמאל פאשה, 1468, אדירנה או טוקט, האימפריה העות'מאנית - 16 באפריל 1534, קונסטנטינופול, האימפריה העות'מאנית), היה היסטוריון חצר באימפריה העות'מאנית, בתקופתם של שלושה סולטאנים: באיזיט השני, סלים הראשון וסולימאן הראשון. כן כיהן כשייח' אל-אסלאם  והמופתי באימפריה העות'מאנית.

אבן כמאל נחשב לאחד ההיסטוריונים העות'מאנים החשובים ביותר של המאות ה-15 וה-16. אבן כמאל נולד בעיר טוקט אשר בנפת טוקט, שבאנטוליה בשם אהמט שמסאדין (בטורקית: Ahmet Şemseddin) ומאוחר יותר זכה לכינוי "אבן כמאל". בנוסף להיותו היסטוריון, כיהן כקאדי, בעיר אדירנה וסביבתה וכן כיהן כפקיד ממשל.
הוא כתב בטורקית, בערבית ובפרסית.

ב-1484, כאשר חזר ביאזיט השני מהמערכה בנסיכות מולדובה, הוא ציווה לתעד בכתב את כל המסורות והסיפורים, שהיו עד אז מסורות שבעל פה לגבי האבות המייסדים של הממלכה. רבות מהכרוניקות החשובות פורסמו לאחר נקודת זמן זו, עת בה ניסה ביאזיט למצוא את המינון המתאים לפיוס בממלכה, לאחר שנות שלטונו הריכוזי והקשוח של אביו. מעשים אלה וכתבים רבים אודות חיי האבות הקדושים כללו את גרסתם העצמית של העות'מאנים לגבי תולדות כיבושיהם ולא מפי מקורות זרים. הכתבים מצאו קהל קוראים אוהד בעידן של התעוררות אידאולוגית, שאפיינה את הממלכה העות'מאנית בסוף המאה ה-15, עת היסטוריוני החצר עסקו בהאדרת האבות המייסדים כלוחמי קודש (ראזים), אף שכלל לא היו כאלה.

אבן כמאל, אשר מסוף המאה ה-15 כיהן כהיסטוריון חצר, מילא תפקיד חשוב באיסוף המסורות והסיפורים השונים, לכלל היסטוריה מתועדת וכתב כ-300 פרקי היסטוריה שונים. ב-1505 השלים כתיבת היסטוריוגרפיה מקיפה בת 10 פרקים, על תקופת שלטונו של באיזיט השני.
ב-1516 הוא נלווה למסעו של הסולטאן סלים הראשון נגד הממלוכים ותיעד את הקרבות והניצחון מהשטח. אבן כמאל היה מקובל מאוד בקרב חוגים נרחבים בחצר הסולטאנים השונים. עד מותו נחשב להיסטוריון (מתעד), המועדף על סולימאן הראשון, אשר רחש לו כבוד מיוחד ואף מינה אותו כ"שייח' אל-אסלאם".

## קישורים חיצוניים

* 

## הערות שוליים

קטגוריה:היסטוריונים טורקים
קטגוריה:היסטוריונים עות'מאניים
קטגוריה:האימפריה העות'מאנית: נושאי משרת שייח' אל-אסלאם
קטגוריה:ילידי 1468
קטגוריה:נפטרים ב-1534
קיישה קאסל-יוז

**קיישה קאסל-יוז** (באנגלית: **Keisha Castle-Hughes**; נולדה ב-24 במרץ 1990) היא שחקנית ניו זילנדית שעלתה לגדולה תודות לגילומה של פאיקיאה "פאי" אפרינה בסרט "לרכב על הלווייתן" (2002). היא הייתה מועמדת למספר פרסים, כולל פרס האוסקר לשחקנית הטובה ביותר (האדם השני הצעיר ביותר).

קאסל-יוז הופיעה בהמשך בסרטים "מלחמת הכוכבים - פרק 3: נקמת הסית'" (2005), בסרטה של קתרין הארדוויק "*The Nativity Story"* (2006) בתור מרים, אם ישו ובסרט המלחמה "כשגיבורים חוזרים" (2017). בשנים 2015–2017 היא גילמה את אובארה, נחשית החול בסדרת הפנטזיה "משחקי הכס" של רשת HBO, גילמה את דונה מנסיני בסדרת הדרמה של שואוטיים "רואדיז" (2016) והחל משנת 2020 היא מגלמת את האנליסטית האנה גיבסון בסדרה "" של רשת CBS. 

## ביוגרפיה
קאסל-יוז נולדה בעירה דוניברוק (אנ'), אוסטרליה המערבית לאם מאורית, דיסרי יוז, וטים קאסל, אב ממוצא אנגלי-אוסטרלי. היא הבכורה מתוך חמשיה אחים, והיא ומשפחתה עברו לאוקלנד, ניו זילנד כשהייתה בת ארבע. היא קיבלה אזרחות בשנת 2001. 

קאסל-יוז למדה בבית הספר התיכון פנרוז (אנ') והמשיכה ללמוד שנתיים נוספות בתיכון קדם-אקדמאי ACG Senior College באוקלנד. 

בתחילת 2014, קאסל-יוז חשפה שיש לה הפרעה דו-קוטבית, לאחר התאבדותה של מנחת הטלוויזיה שרלוט דוסון (אנ').

## קריירה
יוז נבחרה מתוך אלפי ילדות, לאחר חיפוש קפדני בכל רחבי היבשת כדי לגלם את דמותה של פאיקיאה "פאי" אפרינה, ילדה המנסה למלא את מקומו של אחיה התאום שנפטר בלידה שנועד להיות ראש שושלת "רוכבי הליווייתנים" בסרט "לרכב על הלווייתן". יוז הייתה בת 11 בתחילת צילומי הסרט ולא הייתה בעלת ניסיון משחק כל שהוא. על הופעת הבכורה שלה בסרט קיבלה יוז תגובות מצוינות מקרב מבקרי הקולנוע ובשנת 2004, בהיותה בת 13, הפכה יוז לשחקנית הצעירה ביותר בהיסטוריה שהייתה מועמדת לפרס אוסקר לשחקנית הטובה ביותר.

בשנת 2005 הופיעה יוז בחלק השלישי בטרילוגיה השנייה בסאגת סרטי "מלחמת הכוכבים", "מלחמת הכוכבים - פרק 3: נקמת הסית'", בסרט גילמה יוז בתפקיד קטן את דמותה של מלכת נאבו.

ב-2006 גילמה יוז את דמותה של מרים, אם ישו בדרמה המשפחתית של קתרין הארדוויק "סיפור הולדת ישו".

בשנים 2015–2017 שיחקה בסדרת הפנטזיה האמריקאית "משחקי הכס".

## חיים אישיים
באוקטובר 2006, כשהייתה בת 16, פורסם שקאסל-יוז ובן זוגה בראדלי הול מצפים לילד משותף. בתם נולדה ב-2007. קאסל-יוז והול נפרדו ב-2010 לאחר שבע שנים ביחד.

בשנת 2012, קאסל-יוז החלה לצאת עם ג'ונתן מוריסון. לאחר שישה שבועות ביחד, הזוג התארס באוגוסט 2012 חתונתם התקיימה ביום האהבה 2013. הם התגרשו בדצמבר 2016.

בתחילת 2021 היא נישאה לדוני גרהמר בעיר ניו יורק. חודש לאחר מכן הודיעה שהיא בהריון עם ילדה השני, בת שנולדה ביוני 2021. 

## פילמוגרפיה

### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה ניו זילנדיות
קטגוריה:שחקניות ילדות ניו זילנדיות
קטגוריה:מהגרים מאוסטרליה
קטגוריה:מהגרים לניו זילנד
קטגוריה:ניו זילנדיות שנולדו ב-1990
טופולב Tu-124

שמאל|ממוזער|250px|טופולב Tu-124
ה**טופולב Tu-124** (ברוסית **Ту-124**; קוד דיווח נאט"ו: **Cockpot**) היה מטוס נוסעים דו-מנועי לטווח קצר מתוצרת ברית המועצות שנועד להטסת עד 56 נוסעים. היה זה מטוס הנוסעים הראשון בעל מנוע טורבו-מניפה.

## פיתוח המטוס
המטוס פותח מהטופולב Tu-104 שנועד לטווחים בינוניים, לפי דרישת איירופלוט למטוס נוסעים אזורי שירש את מקומו של האיליושין Il-14. מבחינה חיצונית המטוס נראה כגרסה מוקטנת של הטופולב Tu-104 ומרחוק קשה להבדיל ביניהם. אולם ה-124 כלל מספר שיפורים, בהם מדפים מחולקים לשניים, מעצור אוויר אמצעי, ספוילרים אוטומטיים, והארכים מקצה שפת הזרימה של הכנף. היה בו גם מצנח עצירה לנחיתות חירום או לנחיתות על משטח נחיתה חלקלק, וגלגלים שנופחו בלחץ נמוך עבור נחיתה על מסלולים שלא הוכשרו. צריכת הדלק שלו הייתה טובה יותר, בשל מנועי הטורבו-מניפה.

## תחרות בקומקון
גרמניה המזרחית הציבה מטוס מתחרה למדינות הקומקון בעל ארבעה מנועים בשם באאדה B-152. התכנון המוצע לא היה מוצלח, ואפילו חברת אינטרפלוג רכשה בסופו של דבר את הטופולב Tu-134 במקומו.

## קישורים חיצוניים

קטגוריה:מטוסי נוסעים סובייטיים
קטגוריה:טופולב
שלמה נהרי

**שלמה (צחיק) נהרי** (נולד ב-17 באוקטובר 1934) הוא כדורגלן עבר ישראלי ששיחק בעמדת החלוץ בהפועל פתח תקווה ובנבחרת ישראל בשנות החמישים והשישים.

## קריירה
נהרי החל את קריירת המשחק שלו בהפועל רעננה, ששיחקה אז בליגה השנייה, לאחר שחבר ששיחק בקבוצה לקח אותו לטורניר נוער שנערך במגרש הפועל פתח תקווה. הוא שיחק לסירוגין בקבוצת הנוער ובקבוצה הבוגרת, עד שהתגייס לצה"ל והתנתק מהאגודה. נהרי הצטרף לגרעין "בתלם" של הנח"ל ושירת בקיבוץ הספר דאז ניר אליהו. בזמן שירותו הצבאי שיחק במדי נבחרת הנח"ל, ולאחר השחרור זומן לאימון של הפועל פתח תקווה. הוא הציג יכולת טובה והרשים את המאמן משה וארון, ובעקבות זאת צורף לקבוצה.

בעונתו הראשונה במועדון, 1955/1956, כבש שמונה שערים בשבעה משחקים בהם שותף. במשחק הדרבי מול מכבי פתח תקווה, שהסתיים בתוצאה 4–4, כבש נהרי שער שוויון דרמטי למרות שהיה באותו שלב אחרי כמעט שלוש שעות רצופות של משחק - הוא שיחק במשחק מוקדם לקבוצה הראשונה במדי קבוצת המילואים, ואז נקרא לעלות גם במשחק של הקבוצה הראשונה לאחר שאשר זליקוביץ' לא הגיע למשחק בעקבות סכסוך עם ההנהלה.

נהרי פתח בצורה מוצלחת גם את עונת 1956/1957, עם צמד בהופעתו הראשונה. בעונה זו הפך לשחקן הרכב קבוע, לקח חלק בזכייה של הקבוצה בגביע המדינה, והיה הכובש המוביל של הקבוצה לצד נחום סטלמך, עם שמונה שערים לכל אחד. בעונה שלאחר מכן הוסיף 13 שערים ב-21 הופעות, ובעונת 1958/1959 זכה עם הקבוצה בתואר האליפות השני בתולדותיה. אליפות זו הייתה הראשונה ברצף של חמש אליפויות, שיא שטרם נשבר, ונהרי לקח חלק בכולן. בעונת 1962/1963 כבש שער ניצחון דרמטי לאחר שקבוצתו כבר פיגרה 0–3 מול הפועל תל אביב.

נהרי שיחק בהפועל פתח תקווה עד לסיום עונת 1964/1965, ולאחר מכן פרש ממשחק פעיל, כשלזכותו 68 שערי ליגה, והוא מדורג במקום השישי בטבלת מלך השערים של הפועל פתח תקווה בכל הזמנים.

בנבחרת ישראל רשם שלמה נהרי 12 הופעות בין השנים 1958 ל-1961, בהן כבש שני שערים. נהרי זכה להגיש לסגן נשיא ארצות הברית (לימים נשיא ארצות הברית) ריצ'רד ניקסון ספר תורה כנציגה של נבחרת הפועל.

כחבר קיבוץ בתקופה זו היה נדרש לעבודה בפרדס במהלך היום ונאלץ לנסוע כל יום אחרי העבודה לאימונים, דבר שהקשה עליו, ולכן הוא בחר לעזוב את הקיבוץ ולהתמסר לכדורגל. כפי שהיה מקובל באותם ימים טרם העידן המקצועי - המועדון סידר לו עבודה כנהג אוטובוס בחברת אל על, שם המשיך גם לאחר פרישתו. ב-1983 עזב ועבר לעבוד כמפקח גינון וכמנהל אגף בעיריית פתח תקווה, שם עבד עד שיצא לפנסיה.

## קישורים חיצוניים

* משחקי שלמה נהרי בנבחרת ישראל, אתר ההתאחדות לכדורגל בישראל
* עמוד השחקן באתר מוזיאון הפועל פתח תקווה

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני נבחרת ישראל
קטגוריה:כדורגלני הפועל רעננה
קטגוריה:כדורגלני הפועל פתח תקווה
קטגוריה:כדורגלני גביע אסיה 1960
קטגוריה:בוגרי בית הספר החקלאי מקוה ישראל
קטגוריה:עובדי רשויות מקומיות בישראל
קטגוריה:ישראלים שנולדו ב-1934
סלמנדרת שויכצרי

**סלמנדרת שׁוֹיְכְצֵרִי** (שם מדעי: *Andrias scheuchzeri*) היא מין נכחד מהסוג סלמנדרת ענק, אשר כל הידע אודותיה מקורו במאובנים בלבד.

230px|ממוזער|ימין|איור משוער של סלמנדרת שויכצרי
בספר- Lithographia Helvetica, שנכתב בשנת 1723 על ידי יוהאן יאקובּ שוֹיְכְצר, תיאר הזואולוג מאובן בשם: "Homo diluvii testis"- (תרגום חופשי: "עדות לאנשי המבול"). הוא האמין שהמאובן היה שריד של אדם שטבע במבול התנ"כי. אורכו של המאובן היה 1 מטר, ללא זנב ורגליים אחוריות- מראה שהיה יכול להתפרש כשריד של גופת אדם צעיר שנרמסה באלימות. 

מוזיאון טיילר שבהארלם, הולנד, קנה את המאובן בשנת 1802. ב-1812 בדק הפלאונטולוג ז'ורז' קיווייה את המאובן ואבחן כי זהו אינו אדם. לאחר שאובחן כסלמנדרה, היא קיבלה את השם סלמנדרת שויכצרי על ידי הול, בשנת 1831. לאחר כ-6 שנים התקבל השם לסוג "סלמנדרת ענק"- *andrias* (משמעות מילולית: "תמונה של אדם"), ושניהם (שמות המין והסוג) ניתנו כהוקרה לשויכצר ולאמונתו.
סלמנדרה זו חיה  באירופה בתקופות אוליגוקן-פליוקן ומאובניה נמצאו בגרמניה ובאוסטריה.

## לקריאה נוספת

*Aquagenesis: The Origin and Evolution of Life in the Sea by Richard Ellis 
*Fossil Salamanders of North America (Life of the Past) by J. Alan Holman 
*Cradle of Life: The Discovery of Earth's Earliest Fossils by J. William Schopf 
*The Swedish popular scientific magazine *Illustrerad vetenskap* 2/2008
*Amphibians: The World of Frogs, Toads, Salamanders and Newts by Robert Hofrichter


## קישורים חיצוניים

קטגוריה:סלמנדרות ענקיות
קטגוריה:בעלי חיים שחיו באוליגוקן באירופה
קטגוריה:בעלי חיים שחיו בנאוגן באירופה
קטגוריה:מאובני טקסונים שתוארו ב-1831